South Park

South Park (SP) lii ovtâstumstaatâlâš satiirilâš animaatioráiđu, mii muštâl Ovtâstum staatâi Colorado uásistaatâst leijee South Park kaavpug tábáhtusâin. Rááiđu uáivihuáđđooh láá nelji vyeliškovlâahasii kaandâ: pyeidis já karodeijee Eric Cartman, juudalâškandâ Kyle Broflovski, kievhis peruu pärni Kenny McCormick já koskâluokkalii ameriklâšperruu pärni Stan Marsh. Teemamuusik rááiđun lii ráhtám Primus. Rááiđust láá rahtum meid maaŋgah videospeelah já miälduspyevtittâsah.

Algâmuddo
Mottoomlágán ‘’South Park’’ versio rahtui ive 1992, ko Trey Parker já Matt Stone rahtijn uánihiselleekove, mast Jeesus taištâlij iällááttum morhedeijeemuotâäijih vuástá. Forgâ sunnust koijâdii laseelleekuuvijd. Stone já Parker rahtijn juovlâelleekooveest uđđâ versio, mast Jeesus vuástálisten lâi juovlâstáálu. Elleekoveh levânii Internetist. Parker já Stone finnijn maaŋgâid ohtâvuotâväldimijd elleekovefinnoduvâin, já forgâ Comedy Central faalâi pyevtittiđ puáttee rááiđu. South Park áánsust Comedy Central piäluštui koŋkursist.

Puovtâdâspajeh

PuovtâdâspajeUásihČäittimihe Ovtâstum staatâinPaje 1131997–1998Paje 2181998–1999Paje 3171999–2000Elleekove11999Paje 4172000Paje 5142001Paje 6172002Paje 7152003Paje 8142004Paje 9142005Paje 10142006Paje 11142007Paje 12142008Paje 13142009Paje 14142010Paje 15142011Paje 16142012Paje 17102013Paje 18102014Paje 19102015Paje 20102016Paje 21102017Paje 22102018Paje 23102019Paje 2412020

Uáivihuáđđooh
Stanley "Stan" Marsh suuvâst muštâleh ucánjáhháá eenâb ko rááiđu eres kaandâi suuvâin. Stan peerâ lii stereotyyppisii ameriklâšperruu parodia. Suu eeji já eeni lasseen rááiđust láá meid suu viehâváldálâš päniruovdijd kevttee stuorrâuábbi Shelley, čeeci Jimbo Kern, kiäst lii jieijâs asâkävppi, äijih “Grandpa” Marvin Marsh já homoseksuaallâš peenuv Sparky. Stan pala Shellyst, já Shelly vaajeed Stan. Stan lii Kyle Broflowski pyeremus skippáár.
Kyle Broflowski lii Stan pyeremus skippáár. Meiddei Kyle já Stan eejih lává pyeremuuh skipáreh. Kyle lii juudalâš. Kylest láá ruopsis vuoptah, maid sun vaajeed. Ton keežild sun viggá kevttiđ kappeer, mii luávdá taid. Kyle vaanhimeh lává Sheila já Gerald Broflowski.
Eric Theodore Cartman lii juávhu pyeidimus kandâ. Sun lii raasist já karrood uáli ennuv. Cartmanist lává kyehti jiellâh: kissá, mon nommâ lii Mr. Kitty, já šahe, mon nommâ lii Fluffy. Cartman vaajeed puoh olmoošjuávhuid, main sun ij lah fáárust. 
Kenneth "Kenny" McCormick tobdeh tast, et rááiđu vuossâmuin puovtâdâspoojijn sun jaamij masa jyehi uásist. Sun sárnu nuuvt, ete lii távjá vaigâd iberdiđ, maid sun iätá. Kenny lii juávhu kievhimus kandâ. Sun áásá hirmâd hyenes visteest, já suu vaanhimeh lává pargottemes juhheeh. 
Leopold "Butters" Stotch lii viiđâd uáivihuáđđoo. Sun ij lah veltihánnáá jyehi uásist, mut sust lii kuittâg kuávdášlâš roolâ maaŋgâin oosijn. Butters lii nánnáá, tájuttettee já ucánjáhháá káinulâš.

Jienâčaittâleijeeh
 Čaittâleijee  Huáđđooh Trey Parker  Stan Marsh, Eric Cartman, masa puoh almaijienah rááiđust Matt Stone  Kyle Broflovski, Kenny McCormick, Butters, Tweek Tweak, masa puoh almaijienah rááiđust Isaac Hayes  Chef (1997–2006) Mary Kay Bergman  Liane Cartman, Sheila Broflovski, Sharon Marsh, Carol McGormick, Wendy Testaburger (1997–1999) Eliza Schneider  Liane Cartman, Sheila Broflovski, Sharon Marsh, Carol McGormick, Wendy Testaburger, Shelly Marsh, rehtor Victoria, pormiäštár McDaniels, rovvá Crabtree, Estella, Helen Livvialai, sijđojienah (1999–2003) Mona Marshall  Sheila Broflovski, Linda Stotch, motomeh sijđohuáđđooh April Stewart  Liane Cartman, Sharon Marsh, Wendy Testaburger, sijđojienah John Hansen  Mr. Slave Jennifer Howell  Bebe Stevens Adrien Beard  Token Black

Speelah
Rááiđu vuáđuld láá rahtum čuávuvááh speelah:
 South Park: The Stick of Truth (2014)
 South Park: The Fractured but Whole (2017)

 Käldeeh 

*